बोलीं- उन्होंने भविष्यवाणी की थी-मैं एक स्टार बनूंगी, मैम को हमेशा मुझपर फक्र होता है
Kangana Ranaut College Principal and childhood photos पुरानी तस्वीरें पोस्ट करते हुए कंगना ने बताया कि उनकी कॉलेज प्रिंसिपल ने उन्हें पहली बार देखते ही यह भविष्यवाणी कर दी थी कि कंगना एक दिन बड़ी स्टार बनेंगी।
एक्ट्रेस कंगना रनोट ने हाल ही में बचपन और कॉलेज के दिनों की फोटोज शेयर की। पुरानी तस्वीरें पोस्ट करते हुए कंगना ने बताया कि उनकी कॉलेज प्रिंसिपल ने उन्हें पहली बार देखते ही यह भविष्यवाणी कर दी थी कि कंगना एक दिन बड़ी स्टार बनेंगी।
कंगना ने बचपन के दिनों की तस्वीरें शेयर करते हुए लिखा- ‘मुझे इन फोटोज का ओरिजिनल प्रिंट मिल गया। पहली फोटो में कंगना स्कूल ड्रेस में नजर आ रही हैं, वहीं दूसरी फोटो में वो खेत के सामने पोज दे रही हैं।’
कंगना ने याद किया कॉलेज के दिनों का किस्सा 
कॉलेज हॉस्टल के दिनों की फोटो शेयर करते हुए कंगना ने लिखा- चंडीगढ़ डीएवी हॉस्टल में यह मेरा पहला दिन था और मेरी प्रिंसिपल सुश्री साचेदवा मैम ने मुझे मेरी ड्रेस के कारण नोटिस किया। उन्होंने मुझे बुलाया और पूछा तुम कहां से हो? मैंने शरमाते हुए कहा- हिमाचल प्रदेश से। इसके बाद उन्होंने मुझसे पूछा- ये ड्रेस कहां से ली? मैं बोली इसे मैंने डिजाइन किया है और गांव के दर्जी ने उसी के अनुसार बनाया है। ये सुनकर मैम मुस्कुराई और मुझे कस कर गले से लगा लिया। उन्होंने उस मुझसे कहा- तुम एक फिल्म स्टार बनोगी।’
मेरी मैम को मुझपर सबसे ज्यादा फक्र होता है
कंगना ने आगे लिखा- ‘जब मैंने फिल्म इंडस्ट्री में एंट्री ली, तो प्रिंसिपल मैम ने मुझे कॉलेज में ‘प्राइड ऑफ डीएवी अवॉर्ड से सम्मानित किया। मुझे पता है कि उस वक्त मेरी सक्सेस पर बहुत से लोग खुश हुए होंगे, लेकिन मेरी मैम को मुझ पर सबसे ज्यादा फक्र होता है।’
मैं उनसे बहुत प्यार करती हूं- कंगना 
कंगना ने लिखा- ‘मैम मुझसे मिलने के लिए कई बार मुंबई भी आई हैं। वो जब भी मिलती हैं, हमेशा मेरे माथे को चूमती हैं और ब्लू ड्रेस वाला किस्सा सुनाती हैं। मैं उस वक्त उनकी आखों में वो चमक देख सकती हूं। कुछ टीचर्स बहुत अच्छे होते हैं, जैसे कि वो। मैं उनसे बहुत प्यार करती हूं।’
मैं भी लोगों को एक्टिंग और फिल्म मेकिंग पढ़ाना चाहूंगी-कंगना 
अगले पोस्ट में कंगना ने बताया- मैम को राष्ट्रपति से बेस्ट प्रिंसिपल का अवॉर्ड मिल चुका है। इसके अलावा उन्हें कई अवॉर्ड्स से सम्मानित किया गया है। मैम अब रिटायर हो चुकी हैं, हम बहुत लकी थे,जो वो हमारी टीचर थीं। किसी दिन मैं भी लोगों को एक्टिंग और फिल्म मेकिंग पढ़ाना चाहूंगी, जैसे मैम पढ़ाया करती थीं।
कंगना ने कॉलेज फ्रेंड को दी जन्मदिन की बधाई
टीचर के अलावा कंगना ने अपनी चाइल्ड हुड फ्रेंड रनिता को बर्थडे विश करते हुए अपने कॉलेज की दिनों की कई अन्य तस्वीरें भी शेयर की हैं। बर्थडे की बधाई देते हुए कंगना ने लिखा- मैंने तुम्हारी ये तस्वीर कॉलेज से दिनों से अपने पास रखी है। यह किसी सपने जैसा है कि हाल ही में तुम एक बच्चे मां बनी हो। हम बोर्डिंग स्कूल में रूम मेट्स थे, उन दिनों कॉलेज में सभी हमें चार्लीज एंजेल बुलाया करते थे।
